text: Opdateret motorvejsrampe skal fjerne kø
  09 december 2014 kl. 18.27
  En ombygning af rampekrydset ved E45 Kolding Syd, har gjort vejene mere sikker. Når trafikken sydfra skulle til Kolding, gav det førhen køer helt ud på nødsporet.
  En udvidelse af vejbanerne, ny svingbane og lysregulering skal få trafikken til at glide nemmere, især i myldretiden, hvor krydset har været noget af en rodebutik at komme igennem, hvis man skulle i bestemte retninger.
  Og det er rigtig mange bilister, der får glæde af ombygningen. De nyeste tal fra Vejdirektoratet viser, at over 6.000 bilister svinger igennem rampekrydset hvert døgn.
  Samtidig med ombygningen af rampekrydset, er der også blevet sørget for, at vindemølletransporter har nemmere ved at komme igennem krydset.
  
  Se rampekrydset efter ombygningen (Varighed 29 sek.)
  
  